**Bakonycsernye Nagyközség Önkormányzat Polgármestere**

**8056 Bakonycsernye Rákóczi út 83.**

**Tel: 22/413-001, Fax: 22/592-031**

**E-mail: pm.bakonycsernye@morterseg.hu**

ELŐTERJESZTÉS

Tárgy: Forgalomtechnikai tükör kihelyezése

Tisztelt Képviselő-testület!

Bakonycsernye Nagyközség Képviselő-testülete az elmúlt évek során több veszélyes útkanyarulathoz forgalomtechnikai tükör kihelyezéséről döntött, ezzel elősegítve a biztonságos közlekedést.

Javaslom, hogy az idei évben a Bercsényi utca 42-es házszám előtti partfal mellé legyen újabb tükör kihelyezve.

Ezt indokolja a nehezen belátható, veszélyes útkanyarulat, valamint a megnövekedett gépjárműforgalom. Sokan járnak arra kerékpárral, illetve gyalog is. Mivel kevés hely áll rendelkezésre a járdaépítés nem megvalósítható az emberek kénytelenek az úttesten sétálni.

A tábla-kihelyezés (90 cm Ø) költségeit a következő táblázatban foglaltam össze:

|  |  |  |
| --- | --- | --- |
| Tárgy | Vállalkozó neve | Költség |
| Forgalomtechnikai tükör 90 Ø | Fogarasiné Bálint Anna ev. | 50 500 Ft+ÁFA |
| Horganyzott cső 75Ø 3,5 m | 6 500 Ft+ÁFA |
| Kihelyezés | Barnes Bau Kft | 25 000 Ft+ÁFA |
| Összesen |  | **82 000 Ft+ÁFA** |

Kérem a tisztelt képviselő-testületet, hogy a vállalkozók megbízását megtárgyalni szíveskedjen.

HATÁROZAT TERVEZET

Bakonycsernye Nagyközség Önkormányzat Képviselő-testülete a Bercsényi útca 42-es házszám előtti partfal melletti területre forgalomtechnikai 90 cm Ø tükör beszerzésével kihelyezésével megbízza:

* Fogarasiné Bálint Anna ev.-t a tükör 50 500 Ft+ÁFA, valamint 3,5 m-es 75 cm Ø horganyzott cső beszerzésével 6 500 Ft+ÁFA áron.
* Barnes Bau Kft.-t a tükör kihelyezésével 25 000 Ft+ÁFA áron.

A kiszállítást az önkormányzat végzi.

Felelős: polgármester

Határidő: 2018.12.17

Bakonycsernye, 2018. november 14.