**Bakonycsernye Nagyközség Polgármestere**

**8056 Bakonycsernye, Rákóczi u. 83.**

**Tel.22/413-001**

**e-mail:pm.bakonycsernye@morterseg.hu**

**ELŐTERJESZTÉS**

**a köztemetőről szóló 20/2013. (XII.23.) önkormányzat rendelet felülvizsgálatára**

Jogszabályi háttér:

* a temetőkről és a temetkezésről szóló 1999. évi XLIII. törvény
* Bakonycsernye község Önkormányzat Képviselő-testületének a köztemetőkről szóló 20/2013. (XII.23.) önkormányzati rendelete

Tisztelt Képviselő-testület!

A fenti rendeletünk értelmében a temetési helyek megváltási díja az alábbi:

- egyes sírhely: 3000 Ft

- kettős sírhely: 6000 Ft

- sírbolt: 15.000 Ft

- urnafülke: 800 Ft

- urnasírhely: 2000 Ft

- urnasírbolt: 5000 Ft

A temetési helyek újraváltási díja megegyezik a megváltási díjak összegével.

Temető-fenntartási hozzájárulás díja (sírhelyenként): 6000 Ft, melyet a temetési hely megváltásával egyidejűleg szükséges megfizetni.

Az önkormányzat 2017. évben emelte a temető-fenntartási hozzájárulás díját, mely 2018. január 1-től lépett hatályba.

Javaslom a képviselő-testület felé, hogy a 2019. évre vonatkozóan ne emelje a temetési helyek megváltási valamint temető-fenntartási hozzájárulás díját.

HATÁROZAT TERVEZET

Bakonycsernye Nagyközség Önkormányzat Képviselő-testülete úgy határozott,

hogy a temetési helyek megváltási, újraváltási és temető-fenntartási hozzájárulás díját nem kívánja emelni, így az erre vonatkozó rendeletmódosító előterjesztést nem kell előkészítenie a képviselő-testület soron következő ülésére.

Felelős: polgármester

Határidő: azonnal

Bakonycsernye, 2018. november 14.

Turi Balázs

polgármester